Rozsudok Všeobecného súdu (tretia rozšírená komora) z 25. septembra 2024 – Polskie sieci elektroenergetyczne/ACER
(vec T‑484/21)(1)
„ Energetika – Vnútorný trh s elektrickou energiou – Región výpočtu kapacity – Región CORE – Prijatie metodiky rozdeľovania nákladov na redispečing a protiobchod zo strany ACER – Určenie úrovne tolerancie pre odôvodnené kruhové toky – Článok 16 ods. 13 nariadenia (EÚ) 2019/943“
1.      Energetika – Vnútorný trh s elektrinou – Nariadenie 2019/943 – Riadenie preťaženia v elektrizačnej prenosovej sústave – Vykonávanie nápravných opatrení na zmiernenie preťaženia medzi oblasťami – Metodika rozdeľovania nákladov na nápravné opatrenia – Vylúčenie nákladov spojených s kruhovými tokmi neprekračujúcimi určitú úroveň tolerancie – Stanovenie úrovne tolerancie Agentúrou pre spoluprácu regulačných orgánov v oblasti energetiky (ACER) spôsobom, ktorý nie je v súlade s uplatniteľným právnym rámcom – Neprípustnosť – Výnimka – Implicitná právomoc agentúry ACER určiť úroveň tolerancie spôsobom, ktorý nie je v súlade s uplatniteľným právnym rámcom – Podmienky – Podmienky, ktoré nie sú splnené
[Článok 4 ods. 3 ZEÚ; nariadenie Európskeho parlamentu a Rady 2019/942, článok 6 ods. 10 druhý pododsek písm. a), článok 6 ods. 11 a 12, a nariadenie Európskeho parlamentu a Rady 2019/943, odôvodnenie 34 a článok 16 ods. 13; nariadenie Komisie 2015/1222, článok 9 ods. 11 a článok 74 ods. 6 písm. a)]
(pozri body 30 – 97, 101 – 107, 114 – 127)
2.      Žaloba o neplatnosť – Rozsudok o vyhlásení neplatnosti – Účinky – Preskúmanie súdom Únie – Podmienky
(Článok 264 druhý pododsek ZFEÚ)
(pozri body 132, 135 – 139)
Výrok
1.
Rozhodnutie odvolacej rady Agentúry Európskej únie pre spoluprácu regulačných orgánov v oblasti energetiky (ACER) z 28. mája 2021, vydané vo veci A‑001‑2021 (v konsolidovanom znení), sa zrušuje v rozsahu, v akom sa v ňom potvrdzuje rozhodnutie ACER č. 30/2020 z 30. novembra 2020 o návrhu prevádzkovateľov prenosových sústav pre elektrinu v regióne s názvom „CORE“, ktorý na účely výpočtu kapacity tvoria Belgicko, Česká republika, Nemecko, Francúzsko, Chorvátsko, Luxembursko, Maďarsko, Holandsko, Rakúsko, Poľsko, Rumunsko, Slovinsko a Slovensko, týkajúcom sa metodiky rozdeľovania nákladov na redispečing a protiobchod, a zamieta odvolanie žalobkyne v uvedenej veci.
2.
ACER znáša svoje vlastné trovy konania a je povinná nahradiť trovy, ktoré vznikli spoločnosti Polskie sieci elektroenergetyczne S.A.
3.
Poľská republika znáša svoje vlastné trovy konania.
1 Ú. v. EÚ C 412, 11.10.2021.